

**ՀՀ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆ**

**ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵ**

**Հաշ­վետվու­թյուն**

**2024 թվականի ընթացքում կատարած հիմնական աշխատանքների արդյունքների վերաբերյալ**

**ԵՐԵՎԱՆ 2024թ.**

Պետական գույքի կառավարման կոմիտեն (այսուհետ` Կոմիտե) հաշվետու ժամանակահատվածում իրականացրել է ՀՀ օրենքներով, ՀՀ կառավարության 2021-2026 թվականների գործունեության տարեկան միջոցառումների ծրագրով և ՀՀ կառավարության որոշումներով կանոնակարգված հետևյալ կանոնադրական գործառույթները. պետական գույքի հաշվառում, մասնավորեցում, օտարում, պետական մասնակցությամբ առևտրային կազմակերպությունների լուծարում, տարածքների վարձակալության և անհատույց օգտագործման տրամադրում, շենք, շինությունների ընդհանուր տարածքների սպասարկում, պետական սեփականություն հանդիսացող շենք, շինությունների տանիքներին և ձեղնահարկերում ալեհավաքների տեղադրման թույլտվության տրամադրում, ինչպես նաև Կոմիտեի ենթակայությանը հանձնված մասնավորեցման ենթակա պետական մասնակցությամբ առևտրային կազմակերպությունների կառավարում և պետական մասնակցությամբ այլ առևտրային կազմակերպությունների գործունեության կառավարման համակարգում։

 Հաշվետու ժամանակաշրջանում կատարված աշխատանքների արդյունքները ներկայացվում են ըստ պետական գույքի կառավարման բնագավառների.

**1. Պետական մասնակցությամբ առևտրային կազմակերպությունների կառավարում և համակարգում**

Կազմակերպությունների ֆինանսատնտեսական վիճակի դիտարկում (մոնիտորինգի իրականացում)

Հաշվետու ժամանակահատվածում ՀՀ կառավարության 05.10.2017թ. թիվ 1262-Ն որոշման (այսուհետ՝ Որոշում) համաձայն իրականացվել է 2024թ.-ի հունվարի 1-ի դրությամբ պետական կառավարման մարմինների ենթակայության ֆինանսատնտեսական վերլուծության ենթակա առևտրային կազմակերպությունների ցանկերի համեմատում նախորդ տարվա ցանկերի հետ և ճշգրտում։

- Որոշման համաձայն իրականացվել է 50 տոկոս և ավելի պետական մասնակցությամբ 141 առևտրային կազմակերպությունների 2023թ. տարեկան արդյունքների ֆինանսատնտեսական վիճակի դիտարկումներ և վերլուծություն, կազմակերպությունների գործունեության արդյունավետության որոշում և գործադիր մարմինների ղեկավարների կատարած աշխատանքների գնահատում։ Ամփոփ տեղեկանքը ներկայացվել է ՀՀ վարչապետի աշխատակազմ:

- Որոշման համաձայն 2022թ․ և 2023թ. տարեկան ֆինանսական արդյունքներով վնաս ձևավորած առևտրային կազմակերպությունների ֆինանսական վիճակի վատթարացման և ձեռնարկված միջոցների վերաբերյալ պարզաբանումների մասին ամփոփ տեղեկանքը, ինչպես նաև կազմակերպությունների գործունեության բարելավմանն ուղղված Կոմիտեի առաջարկների վերաբերյալ պետական մարմինների տրամադրած տեղեկատվությունը ամփոփվել, և ամփոփ տեղեկանքը ներկայացվել են ՀՀ վարչապետի աշխատակազմ։

Կազմակերպությունների կառավարման համակարգում

Նախապատրաստվել և շրջանառության մեջ են դրվել թվով 20 ՀՀ կառավարության որոշման նախագծեր, որոնցից 12-ի համար ընդունվել են ՀՀ կառավարության համապատասխան որոշումներ։

- «Հատուկ լեռնափրկարար ծառայություն», «Հրազդան մարզահամալիր», «Վնասվածքաբանության և օրթոպեդիայի գիտական կենտրոն» ՓԲԸ-ների և «Երևանի ջրամատակարարման ուղեմաս» ԲԲԸ-ի մասով նախապատրաստվել և շրջանառության մեջ է դրվել «Որպես նվիրատվություն գույք ընդունելու, բաժնետիրական ընկերությունների կանոնադրական կապիտալները նվազեցնելու և Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին գույք ամրացնելու մասին» ՀՀ կառավարության որոշման նախագիծ։ Ընդունվել է ՀՀ կառավարության 20.06.2024թ. թիվ 915-Ա որոշումը։

- ՀՀ կառավարության քննարկմանն է ներկայացվել «Հավաքական թիմերի մարզական կենտրոն» ՓԲԸ-ի 100 տոկոս պետական սեփականություն հանդիսացող բաժնետոմսերի մասնավորեցման վերաբերյալ ՀՀ կառավարության որոշման նախագիծը, որը հանվել է շրջանառությունից։

- ՀՀ կառավարության քննարկմանն է ներկայացվել «Անհատույց օգտագործման իրավունքով անշարժ գույք տրամադրելու, «Հրազդան մարզահամալիր» փակ բաժնետիրական ընկերության պետական սեփականություն հանդիսացող բաժնետոմսերն ուղղակի վաճառքի ձևով նախօրոք հայտնի գնորդին մասնավորեցնելու մասին» ՀՀ կառավարության որոշման նախագիծը: Ընդունվել է ՀՀ կառավարության 29.08.2024թ. թիվ 1388-Ա որոշումը։

- ՀՀ կառավարության քննարկմանն է ներկայացվել «ՀՀ կառավարության 2024 թվականի օգոստոսի 29-ի թիվ 1388-Ա որոշման մեջ փոփոխություններ և լրացումներ կատարելու մասին» որոշման նախագիծը։ Ընդունվել է ՀՀ կառավարության 12.12.2024թ. թիվ 1982-Ա որոշումը։

- Ընդ որում՝ Կոմիտեի, «Հրազդան Մարզահամալիր» փակ բաժնետիրական ընկերության և «Նեքստ Ջեն Սպորտս» սահմանափակ պատասխանատվությամբ ընկերության միջև 27.12.2024 թվականին կնքվել է «ՀՐԱԶԴԱՆ ՄԱՐԶԱՀԱՄԱԼԻՐ» փակ բաժնետիրական ընկերության 100 % պետական սեփականություն հանդիսացող բաժնետոմսերի առուվաճառքի (մասնավորեցման), բաժնետոմսերի և անշարժ գույքի գրավի մասին թիվ 01-Մ պայմանագիրը։

- Շրջանառության մեջ է դրվել ««Արմենիկում» փակ բաժնետիրական ընկերության կանոնադրական կապիտալը նվազեցնելու, Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին գույք ամրացնելու և «Արմենիկում» փակ բաժնետիրական ընկերության պետական սեփականություն հանդիսացող բաժնետոմսերը մասնավորեցնելու մասին» ՀՀ կառավարության որոշման նախագիծը։

- Նախապատրաստվել և շրջանառության մեջ է դրվել «Պետական գույքը մասնավորեցնելու մասին» ՀՀ կառավարության որոշման նախագիծ, որով նախատեսվում է «Գագարինի արտադրական բազա» ՓԲԸ-ի լուծարումից հետո մնացած գույքը էլեկտրոնային աճուրդով ներկայացնել մասնավորեցման։ Ընդունվել է ՀՀ կառավարության 18.04.2024թ. թիվ N554-Ա որոշումը։ Հաշվի առնելով, որ էլեկտրոնային աճուրդների համակարգի ծրագրային կոդի թերությունների հետևանքով առաջացած տեխնիկական խնդիրների պատճառով համակարգի գործարկումը սահմանված ժամկետում պատշաճ կերպով չի իրականացվել՝ նախապատրաստվել և շրջանառության մեջ է դրվել «Հայաստանի Հանրապետությանկառավարության 2024 թվականի ապրիլի 18-ի N554-Ա որոշման մեջ փոփոխություն կատարելու մասին» ՀՀ կառավարության որոշման նախագիծ։ Ընդունվել է ՀՀ կառավարության 25․07․2024 թվականի N 1146-Ա որոշումը։

- Նախապատրաստվել և շրջանառության մեջ է դրվել «Հայաստանի Հանրապետության կառավարության 2023 թվականի հուլիսի 13-ի N 1162-Ա որոշումն ուժը կորցրած ճանաչելու, Հայաստանի Հանրապետության արտակարգ իրավիճակաների նախարարության «Արտակարգ իրավիճակների օդանավակայան» փակ բաժնետիրական ընկերության պետական սեփականություն հանդիսացող բաժնետոմսերի կառավարման լիազորությունները Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին վերապահելու, որպես նվիրատվություն գույք ընդունելու, Հայաստանի Հանրապետության պաշտպանության նախարարությանն ամրացնելու և «Հայաստանի Հանրապետության արտակարգ իրավիճակաների նախարարության «Արտակարգ իրավիճակների օդանավակայան» փակ բաժնետիրական ընկերությունը լուծարելու մասին» ՀՀ կառավարության որոշման նախագիծ։ Ընդունվել է ՀՀ կառավարության 02.05.2024թ. թիվ N646-Ա որոշումը։

-Նախապատրաստվել և սահմանված կարգով ՀՀ կառավարության քննարկմանն է ներկայացվել «Էներգաիմպէքս» փակ բաժնետիրական ընկերությունը լուծարելու մասին» ՀՀ կառավարության որոշման նախագիծ։ Ընդունվել է ՀՀ կառավարության 12.04.2024թ. թիվ N498-Ա որոշումը։

- Նախապատրաստվել և սահմանված կարգով ՀՀ կառավարության քննարկմանն է ներկայացվել «Հայաստանի Հանրապետության կառավարության 2023 թվականի օգոստոսի 17-ի N1404-Ա որոշման մեջ փոփոխություն կատարելու մասին» ՀՀ կառավարության որոշման նախագիծը։ Ընդունվել է ՀՀ կառավարության 30.05.2024թ. թիվ N816-Ա որոշումը։

- Նախապատրաստվել և սահմանված կարգով ՀՀ կառավարության քննարկմանն է ներկայացվել «Հայաստանի Հանրապետության 2024 թվականի պետական բյուջեի մասին» Հայաստանի Հանրապետության օրենքում և Հայաստանի Հանրապետության կառավարության 2023 թվականի դեկտեմբերի 28-ի N 2323-Ն որոշման մեջ փոփոխություններ և լրացումներ կատարելու և Հայաստանի Հանրապետության պետական բյուջեից բյուջետային վարկ տրամադրելու մասին» ՀՀ կառավարության որոշման նախագիծը, որով նախատեսվում է «Կարեն Դեմիրճյանի անվան մարզահամերգային համալիր» ՓԲԸ-ի օդափոխության համակարգի վերազինման, հակահրդեհային համակարգի ստեղծման և նշված համակարգերի վերազինման համար էլեկտրական համակարգի արդիականացման նպատակով տրամադրել բյուջետային վարկ։ Ընդունվել է ՀՀ կառավարության 15.11.2024թ. թիվ N1796-Ն որոշումը։

- Նախապատրաստվել և սահմանված կարգով ՀՀ կառավարության քննարկմանն է ներկայացվել «Հայաստանի Հանրապետության կառավարության 2022 թվականի հոկտեմբերի 20-ի N 1627-Ա որոշման մեջ փոփոխություն կատարելու մասին» ՀՀ կառավարության որոշման նախագիծը, որով նախատեսվում է լրացուցիչ հատկացման փոխարեն վարձակալությունից ստացված գումարները «Կարեն Դեմիրճյանի անվան մարզահամերգային համալիր» ՓԲԸ-ին փոխանցել որպես կապիտալ ծախսերի իրականացում՝ անշարժ գույքի վերազինման և արդիականացման նպատակով։ Ընդունվել է ՀՀ կառավարության 12.09.2024թ. թիվ N 1440-Ա որոշումը։

- Նախապատրաստվել և սահմանված կարգով ՀՀ կառավարության քննարկմանն է ներկայացվել «Որպես նվիրատվություն գույք ընդունելու, բաժնետոմսերի կառավարման լիազորություններ վերապահելու, հողամասեր ամրացնելու և «Հայաստանի պետական հետաքրքրությունների ֆոնդ» փակ բաժնետիրական ընկերությունը լուծարելու մասին» ՀՀ կառավարության որոշման նախագիծը։ Ընդունվել է ՀՀ կառավարության 29․08․2024 թվականի N 1391-Ա որոշումը։

 - Նախապատրաստվել և սահմանված կարգով ՀՀ կառավարության քննարկմանն է ներկայացվել «Հեր-Հեր» հիդրոէլեկտրակայան» փակ բաժնետիրական ընկերության պետական սեփականություն հանդիսացող բաժնետոմսերը մասնավորեցնելու մասին» ՀՀ կառավարության որոշման նախագիծը։ Հարցը հանվել է ֆինանսատնտեսական նախարարական կոմիտեի նիստի օրակարգից։

- Շրջանառության մեջ է դրվել «Հայաստանի Հանրապետության կառավարության 2004 թվականի հոկտեմբերի 14-ի N 1491-Ն որոշման մեջ փոփոխություն կատարելու մասին» ՀՀ կառավարության որոշման նախագիծ։

- Շրջանառոթյան մեջ է դրվել «Հայաստանի Հանրապետության կառավարության 2020 թվականի մայիսի 21-ի թիվ 771-Լ որոշման մեջ լրացումներ կատարելու մասին» ՀՀ կառավարության որոշման նախագիծը, որով նախատեսվում է սահմանել «Ձեռնարկատեր + Պետություն հակաճգնաժամային ներդրումների կառավարիչ» ՓԲԸ-ի տնօրենների խորհրդի մոդելը:

- ՀՀ կառավարության քննարկմանն է ներկայացվել «Հայաստանի Հանրապետության կառավարության 2023 թվականի օգոստոսի 17-ի N1404-Ա որոշման մեջ փոփոխություն կատարելու մասին» ՀՀ կառավարության որոշման նախագիծը: Ընդունվել է ՀՀ կառավարության 27․12․2024 թվականի N 2059-Ա որոշումը։

- Նախապատրաստվել և սահմանված կարգով ՀՀ կառավարության քննարկմանն է ներկայացվել «Գույքը որպես սեփականություն ընդունելու և ամրացնելու մասին» ՀՀ կառավարության որոշման նախագիծ, որով նախատեսվում էր «Հայաստանի Հանրապետության Շիրակի մարզի «Արթիկի երեկոյան դպրոց» պետական ոչ առևտրային կազմակերպության լուծարումից հետո մնացած գույքը ամրացնել Շիրակի մարզպետի աշխատակազմին։ Հարցը հանվել է ֆինանսատնտեսական նախարարական կոմիտեի նիստի օրակարգից։

- Նախապատրաստվել և սահմանված կարգով ՀՀ կառավարության քննարկմանն է ներկայացվել «Անհատույց օգտագործման իրավունքով գույք հանձնելու մասին» ՀՀ կառավարության որոշման նախագիծ, որով նախատեսվում էր քաղ. Երևան, Շենգավիթ, Հ.Մանանդյան փողոց 41 հասցեում գտնվող անշարժ գույքն անհատույց օգտագործման իրավունքով հանձնել «Կարեն Դեմիրճյանի անվան մարզահամերգային համալիր» փակ բաժնետիրական ընկերությանը։ Հարցը հանվել է ֆինանսատնտեսական նախարարական կոմիտեի նիստի օրակարգից։

- Նախապատրաստվել և սահմանված կարգով ՀՀ կառավարության քննարկմանն է ներկայացվել «Ստեփանավանի բժշկական կենտրոն փակ բաժնետիրական ընկերության հարյուր տոկոս Հայաստանի Հանրապետության սեփականությունը հանդիսացող բաժնետոմսերով հավաստված իրավունքները հավատարմագրային կառավարման հանձնելու մասին» ՀՀ կառավարության որոշման նախագիծը։

- ՀՀ կառավարության համապատասխան որոշումներով թվով 4 ընկերությունների՝ «Հայաստանի պետական հետաքրքրությունների ֆոնդ», «Արտակարգ իրավիճակների օդանավակայան», «Հայաստանի պետական հետաքրքրությունների ֆոնդ» ՓԲԸ-ին պատկանող «Ձեռնարկատեր + Պետություն հակաճգնաժամային ներդրումների կառավարիչ» ՓԲԸ-ի 100 տոկոս պետական սեփականություն հանդիսացող բաժնետոմսերը և «Հարավային տերմինալ» ՓԲԸ-ի 49 տոկոս բաժնետոմսերը նվիրատվության պայմանագրով հանձնվել են Պետական գույքի կառավարման կոմիտեին։ Կատարվել է բաժնետոմսերի հանձնում-ընդունում։

- Հրավիրվել են բաժնետերերի 15 արտահերթ, 11 տարեկան ժողով, տնօրենների խորհրդի 5 նիստ:

- ՀՀ կառավարության 03.03.2011թ. N 202-Ն որոշման 29 կետի 2-րդ ենթակետի համաձայն ՀՀ ֆինանսների նախարարություն է ներկայացվել Պետական գույքի կառավարման կոմիտեի ենթակայության 50 տոկոս և ավելի պետական մասնակցությամբ ընկերությունների 2022 թվականի տնտեսական գործունեության արդյունքում Հայաստանի Հանրապետության 2023 թվականին պետական բյուջե տարեկան շահաբաժին վճարելու մասին առաջարկությունները և պահանջվող փաստաթղթերի փաթեթները, 2023թ. գործունեության արդյունքներով 2024թ. ընթացքում ՀՀ պետական բյուջե է փոխանցվել 33,313,079,150 դրամ շահաբաժին։

Կազմակերպությունների լուծարման գործընթացի կազմակերպում

ՀՀ կառավարության կողմից ընդունվել է 4 կազմակերպության լուծարման մասին որոշում, 3 կազմակերպության լուծարման գործընթաց ավարտվել է։ (2023թ.-ի ընթացքում ՀՀ կառավարության կողմից ընդունվել է 3 ընկերության լուծարման մասին որոշում, ստեղծվել 3 ընկերության լուծարման հանձնաժողով: Նույն ժամանակահատվածում 4 կազմակերպության լուծարման գործընթացն ավարտվել է, 3 ընկերություն ճանաչվել է սնանկ)։

Լուծարման գործընթացում են գտնվում 9 կազմակերպություններ:

Լուծարվող կազմակերպություններում իրականացվել է շուրջ 602,932.0 հազ.դրամ վճարումներ, որից՝ ՀՀ պետական բյուջե` 335,408.0 հազ.դրամ, համայնքային բյուջե՝ 1,680.0 հազ.դրամ, աշխատավարձի գծով` 197,436.0 հազ.դրամ և այլ կրեդիտորական պարտք 68,408.0 հազ.դրամ։ (2023թ.-ի ընթացքում լուծարվող կազմակերպություններում իրականացվել է շուրջ 275,735.0 հազ.դրամ վճարումներ, որից՝ ՀՀ պետական բյուջե` 221,286.0 հազ.դրամ, համայնքային բյուջե՝ 5,664.0 հազ.դրամ, աշխատավարձի գծով` 43,686.0 հազ.դրամ և այլ կրեդիտորական պարտք 5,099.0 հազ.դրամ)։

Միաժամանակ ՀՀ պետական բյուջե է փոխանցվել «Ակադեմիկոս Էմիլ Գաբրիելյանի անվան դեղերի և բժշկական տեխնոլոգիաների փորձագիտական կենտրոն» ՓԲԸ-ին գործընկերներից փորձագիտության նպատակով ստացված 959,255.0 հազ.դրամ կանխավճար։

Լուծարումից հետո ՀՀ պետական բյուջե է փոխանցվել 300,388.0 հազ.դրամ գումար, իսկ 1,970.2 հազ. դրամ դեբիտորական պարտքի ստացման իրավունք փոխանցվել է ՀՀ ֆինանսների նախարարությանը։ (2023թ.-ի ընթացքում ՀՀ պետական բյուջե է փոխանցվել 119,475.0 հազ.դրամ գումար, իսկ 6,101,459.2 հազ.դրամ և 1 մլն. 100 հազ. ԱՄՆ դոլար դեբիտորական պարտքի ստացման իրավունք փոխանցվել է ՀՀ ֆինանսների նախարարությանը)։

**2. Պետական գույքի հաշվառման գրանցամատյանի վարում**

2024թ. դրությամբ պետական գույքի էլեկտրոնային հաշվառման համակարգում գրանցված է 10911 միավոր պետական սեփականություն հանդիսացող անշարժ գույք՝ 8 166 753․34 քառ.մետր ընդհանուր մակերեսով (այդ թվում՝ այլ երկրներում գտնվող 16 անշարժ գույք՝ 14 160.57 քառ.մետր ընդհանուր մակերեսով), իրավաբանական անձանց գույքի կազմում ընդգրկված 2927 անշարժ գույք՝ 1,406,467․2 քառ.մետր ընդհանուր մակերեսով, 91 պետական սեփականություն հանդիսացող չկառուցապատված հողամաս՝ 136․892649 հա ընդհանուր մակերեսով, 5960 միավոր տրանսպորտային միջոց (պետական սեփականություն հանդիսացող, ինչպես նաև 100 տոկոս պետական մասնակցությամբ առևտրային և պետական ոչ առևտրային կազմակերպություններին, հիմնադրամներին սեփականության իրավունքով պատկանող և ամրացված), 304 անվանում (քանակը՝ 16846) մտավոր սեփականության օբյեկտ, 166 պետական մասնակցությամբ առևտրային կազմակերպություն, որոնց կանոնադրական կապիտալում պետական մասնակցության չափը կազմում է 257 446 918․9 հազ.դրամ, ինչպես նաև ընդհանուր օգտագործման ավտոմոբիլային ճանապարհների երկարությունը կազմում է 7742.19 կմ (այդ թվում` միջպետական նշանակության` 1721.34 կմ, հանրապետական նշանակության` 2065.75 կմ, մարզային նշանակության` 3955.1 կմ):

**3. Պետական անշարժ ու շարժական գույքի տնօրինում և օգտագործում**

Հաշվետու ժամանակահատվածում մշակվել և ՀՀ օրենսդրությամբ սահմանված կարգով շրջանառության մեջ են դրվել պետական գույքի տնօրինման վերաբերյալ 359 իրավական ակտի նախագիծ, որից՝ Կոմիտեի նախագահի 135 հրաման, ՀՀ կառավարության որոշման 224 նախագիծ։ (Նախորդ տարվա նույն ժամանակահատվածում մշակվել և շրջանառության մեջ է դրվել պետական գույքի տնօրինման վերաբերյալ 328 իրավական ակտի նախագծեր, որից՝ Կոմիտեի նախագահի 215 հրաման, ՀՀ կառավարության որոշման 113 նախագիծ։ Նշված նախագծերից 60-ն ընդունվել է ՀՀ կառավարության կողմից)։

667 միավոր դիմումներից 195 միավոր գույքի նկատմամբ կատարվել են իրավունքի պետական գրանցման աշխատանքներ, 342 միավոր անշարժ գույքի նկատմամբ կատարվել են սխալների և վրիպակների ուղղման, նոր վկայականների և հասցեների գրանցման աշխատանքներ, 130 միավոր անշարժ գույքի վերաբերյալ պահանջվել են միասնական տեղեկանքներ։

Պետության կարիքների համար հողամասերի, շենք-շինությունների չափագրման և հատակագծերի կազմման ծառայությունների մատուցման պետական գնման թիվ ՊԳԿԿ-ԳՀԾՁԲ-2023/3-1 և թիվ ՊԳԿԿ-ԳՀԾՁԲ-2023/3-2 պայմանագրերի համաձայն իրականացվել են 73 միավոր հողամասի և շինության չափագրման աշխատանքներ։

16.05.2024 թվականին կնքված «Պետության կարիքների համար շենքերի, շինությունների տեխնիկական վիճակի և սեյսմիկ խոցելիության աստիճանի գնահատման ծառայությունների մատուցման պետական գնման» N ՊԳԿԿ-ԳՀԾՁԲ-2024/4-5 և 08․08․2024թ-ի N ՊԳԿԿ-ԳՀԾՁԲ-2024/10 պայմանագրերի համաձայն իրականացվել է 10 միավոր անշարժ գույքի սեյսմիկ գնահատում։

328 միավոր ավտոմեքենաների նկատմամբ կատարվել են պետական գրանցման աշխատանքներ, 143 միավոր անշարժ գույք հաշվառվել է պետական գույքի հաշվառման համակարգում, 63 միավոր անշարժ գույքի համար կազմվել են համապատասխան փաթեթներ, որոնք ներկայացվել են համապատասխան համայնքներ՝ հողամասերի նպատակային նշանակությունների փոփոխության, հասցեների տրամադրման, սահմանների ճշտման և այլ նպատակներով։

Կոմիտեում ստեղծված գույքի հանձնման-ընդունման հանձնաժողովի կողմից հաշվետու ժամանակահատվածում Կոմիտեի հաշվեկշիռ է ընդունվել 95 միավոր անշարժ գույք, միակողմանի ակտով՝ 35 անշարժ գույք, 153 միավոր տրանսպորտային միջոց և 2612 միավոր շարժական այլ գույք, Կոմիտեի կողմից հանձնվել է 74 անշարժ գույք (այդ թվում բնակելի սենյակներ, բնակելի տներ), 7 տրանսպորտային միջոց, և 289 միավոր շարժական այլ գույք, (Նախորդ տարվա նույն ժամանակահատվածում՝ Կոմիտեի հաշվեկշիռ է ընդունվել 200 միավոր անշարժ գույք, 358 միավոր տրանսպորտային միջոց և 413 միավոր շարժական այլ գույք, 2178՝ լուծարումից հետո մնացած շարժական գույք, Կոմիտեի կողմից հանձնվել է 79 անշարժ գույք)։

Հիմք ընդունելով ՀՀ կառավարության 2021 թվականի փետրվարի 18-ի N 202-Ն որոշման պահանջները՝ 2024 թվականի ընթացքում պետական գույքի օգտագործման և պահպանման վիճակը բացահայտելու և բարելավելու նպատակով կատարվել են մի շարք աշխատանքներ։ Աշխատանքային խմբի կողմից մոնիթորինգն իրականացվել է պետական սեփականություն համարվող անշարժ գույքի մշտադիտարկման (մոնիթորինգի) 2024 թվականի տարեկան ծրագրում ընդգրկված՝ Երևան քաղաքում և ՀՀ մարզերում գտնվող, ինչպես նաև ծրագրում դեռևս չընդգրկված, սակայն հրատապ ուսումնասիրության կարիք ունեցող մոնիթորինգի ենթակա 502 անվանում գույքի վերաբերյալ։ (Նախորդ տարվա նույն ժամանակահատվածում՝ 69 անվանում գույքի վերաբերյալ)։ Մոնիթորինգն իրականացվել է գույքը օգտագործողի կողմից անհատույց օգտագործման, վարձակալության պայմանագրերով, ինչպես նաև քաղաքացիների և կազմակերպությունների կողմից ուղարկված դիմումերի հիմքերով։

Մոնիթորինգի իրականացման ընթացքում բացահայտվել են վերոնշյալ բնագավառները կանոնակարգող իրավական ակտերով սահմանված պետական սեփականություն հանդիսացող գույքի օգտագործման տրամադրված պայմանագրի կողմ հանդիսացող պետական մարմնի և օգտագործող սուբյեկտների միջև կնքված պայմանագրերին համապատասխան անշարժ գույքի օգտագործման վիճակը, այդ թվում՝ համապատասխանությունը, շեղումները և տեղ գտած խախտումները՝ 291 հասցեներում արձանագրվել են բացթողումներ, թերություններ և խախտումներ, որոնց հետագա շտկման և վերացման համար համապատասխան գրություններ են ուղարկվել անշարժ գույքն օգտագործող կազմակերպություններին, վերջիններիս կառավարումն իրականցնող լիազոր մարմիններին և Կոմիտեի համապատասխան ստորաբաժանումներին, 53 հասցեներում գտնվող անշարժ գույքն ազատ է, 63 հասցեներում գտնվող անշարժ գույքում առկա են մասնակի ազատ տարածքներ, 8 անշարժ գույքի օգտագործման իրավունքները դադարեցվել և հետ է վերադարձվել Կոմիտեի տնօրինմանը։ 116 հասցեներում առկա ազատ տարածքների վերաբերյալ տեղեկատվությունը մուտքագրվել է պետական գույքի հաշվառման համակարգ։

 **4. Պետական գույքի օտարում**

Հաշվետու ժամանակահատվածում մշակվել և ՀՀ օրենսդրությամբ սահմանված կարգով շրջանառության մեջ են դրվել պետական անշարժ գույքի օտարման մասին ՀՀ կառավարության որոշման 30 նախագիծ, որից 15-ը ընդունվել է, 15-ը գտնվում է շրջանառության մեջ։ Նշված նախագծերով օտարման է ներկայացվել 25 անվանում անշարժ գույք (ըստ օտարման ձևի՝ 12-ն՝ աճուրդ, 2-ն՝ ուղղակի վաճառք, 4-ը՝ մրցույթ): 2023-2024թթ․ ընդունված ՀՀ կառավարության 4 որոշումների համաձայն 4 անվանում անշարժ գույք օտարվել է (ըստ օտարման ձևի՝ 2-ը՝ աճուրդ, 2-ը՝ մրցույթ)։ (Նախորդ տարվա նույն ժամանակահատվածում մշակվել և ՀՀ օրենսդրությամբ սահմանված կարգով շրջանառության մեջ են դրվել պետական անշարժ գույքի օտարման մասին ՀՀ կառավարության որոշման 39 նախագիծ, որից 31-ը ընդունվել է, 5-ը ներկայացվել է ՀՀ կառավարության քննարկմանը, 3-ը՝ շրջանառության մեջ է դրվել։ Նշված նախագծերով օտարման է ներկայացվել 40 անվանում անշարժ գույք (ըստ օտարման ձևի՝ 23-ն՝ աճուրդ, 4-ն՝ ուղղակի վաճառք, 13-ը՝ մրցույթ): ՀՀ կառավարության 33 որոշումների համաձայն (որից 2-ը 2022թ.-ին ընդունված) 16 անվանում անշարժ գույք օտարվել է):

Կոմիտեի նախագահի կողմից 2023-2024թթ․ հաստատված 11 հրամանների համաձայն օտարման է ներկայացվել 10 անվանում անշարժ գույք (ըստ օտարման ձևի՝ աճուրդ)։ (Նախորդ տարվա նույն ժամանակահատվածում Կոմիտեի նախագահի կողմից հաստատված 20 հրամանի համաձայն օտարման է ներկայացվել 26 անվանում անշարժ գույք, որից 15-ը օտարվել է (ըստ օտարման ձևի՝ աճուրդ)։

Կոմիտեի նախագահի կողմից հաստատվել է շարժական գույքի աճուրդով օտարման վերաբերյալ 50 հրաման: Նշված հրամաններով օտարման է ներկայացվել 145 միավոր տրանսպորտային միջոց, 1240 անվանում այլ շարժական գույք և պետական սեփականություն հանդիսացող շենքի վերանորոգման արդյունքում առաջացած 75 միավոր պիտանի գույք և 220,299 կիլոգրամ մետաղի ջարդոն: (Նախորդ տարվա նույն ժամանակահատվածում Կոմիտեի նախագահի կողմից հաստատվել է շարժական գույքի աճուրդով օտարման վերաբերյալ 111 հրաման: Նշված հրամաններով օտարման է ներկայացվել 513 միավոր տրանսպորտային միջոց, 2205 միավոր այլ շարժական գույք և պետական սեփականություն հանդիսացող շենքերի վերանորոգման արդյունքում առաջացած 93 անվանում պիտանի գույք):

Հաշվետու ժամանակահատվածում Կոմիտեն կնքել է հետևյալ պայմանագրերը՝ 1 մասնավորեցման պայմանագիր, 18 պետական գույքի օտարման, 69 անշարժ գույքի անհատույց օգտագործման և 4 շարժական գույքի անհատույց օգտագործման, 235 ոչ բնակելի տարածքի վարձակալության, 1 բաժնետոմսերի նվիրատվության պայմանագիր, 27 բնակելի տարածքի նվիրատվության, 73 անշարժ գույքի նվիրատվության, 48 անշարժ գույքի նվիրաբերության, 8 շարժական գույքի նվիրատվության, 5 շարժական գույքի նվիրաբերության, 1 հողատարածքի անհատույց սեփականության իրավունքով հատկացնելու մասին, 1 ընկերության կանոնադրական կապիտալում անշարժ գույքի ներդրման, 6 պետական սեփականություն հանդիսացող շենք-շինությունների տանիքներում և ձեղնահարկում կապի սարքավորումների տեղակայման և սպասարկման։ Կնքել են նաև հետևյալ համաձայնագրերը՝ 153 ոչ բնակելի տարածքի անհատույց օգտագործման պայմանագրերում փոփոխություն կատարելու մասին, 57 վարձակալության պայմանագրում փոփոխություն կատարելու մասին, 1 շարժական գույքի անհատույց օգտագործման պայմանագրերում փոփոխություն կատարելու մասին փոփոխություն կատարելու մասին, 155 վարձակալության պայմանագրից ծագող օգտագործման իրավունքի դադարեցման, 22 պետական սեփականություն հանդիսացող անշարժ գույքի անհատույց օգտագործման իրավունքի դադարեցման, 7 օտարման պայմանագրերով գրավի իրավունքի դադարեցման, 1 օտարման պայմանագրերում փոփոխություն կատարելու մասին, 2 շարժական գույքի նվիրատվության պայմանագրում փոփոխություն կատարելու մասին, 1 շարժական գույքի անհատույց օգտագործման պայմանագրում փոփոխություն կատարելու մասին, 1 շարժական գույքի անհատույց օգտագործման պայմանագիրը լուծելու, 1 ներդրումային պայմանագրի փոփոխության, 1 վարձակալության պայմանագիրը լուծելու մասին, 3 պետական սեփականություն հանդիսացող շենք-շինությունների տանիքներին և ձեղնահարկերում կապի սարքավորումների տեղակայման և սպասարկման պայմանագիրը լուծելու մասին։

2024 թվականին իրականացվել է պայմանագրերի կնքման և դադարեցման 901 գործարք (2023 թվականին իրականացվել է պայմանագրերի կնքման և դադարեցման 831 գործարք) և գրանցվել է 30% աճ նախորդ տարվա համեմատ։

**5. Պետական գույքի մասնավորեցման, օտարման, անհատույց օգտագործման, վարձակալության և նվիրաբերության պայմանագրերով ստանձնած պարտավորությունների կատարում**

Կոմիտեի գործառույթների շարքում կարևորվում է պետական գույքի մասնավորեցման, օտարման, անհատույց օգտագործման, վարձակալության և նվիրաբերության պայմանագրերով գնորդների կողմից ստանձնած պարտավորությունների կատարման նկատմամբ հսկողության իրականացումը:

2024 թվականի ընթացքում՝

Թվով 10 օտարման պայմանագրերով նախատեսվել է 1 750 507 000 ՀՀ դրամի ներդրում, որի փոխարեն կատարվել է 1 422 213 401 ՀՀ դրամ, քանի որ դեռևս առկա են ժամկետներ պարտավորությունների կատարման վերաբերյալ փաստաթղթեր ներկայացնելու համար։

Թվով 3 օտարման պայմանագրերով նախատեսվել է 24 307 000 ՀՀ դրամ ներդրումային պարտավորություններ, սակայն չի կատարվել և հաշվարկվել է 40 093 844․714 ՀՀ դրամի տուգանք։

Թվով 2 Վարձակալության պայմանագրերով ստանձնել են 700 000 ՀՀ դրամի ներդրումային պարտավորություն, որի փոխարեն կատարվել է՝ 727 050 ՀՀ դրամ։ Միաժամանակ հայտնում ենք, որ թվով 1 վարձակալի կողմից չկատարված պարտավորության համար հաշվարկվել է 40 000 ՀՀ դրամի տուգանք, որը վճարվել է և պարտավորությունը կատարվել է։ Թվով 2 պայմանագրով ստանձնել են 40 260 000 ՀՀ դրամի ներդրում, թվով 1 վարձակալի կողմից ներկայացվել է փաստաթղթեր, սակայն պահանջվել է լրացուցիչ փաստաթղթեր, իսկ թվով 1 վարձակալի կողմից դեռևս չի ներկայացվել, քանի որ առկա է ժամկետներ։

Թվով 1 նվիրաբերության պայմանագրով ստանձնել է 5 000 000 ՀՀ դրամ, որի փոխարեն կատարվել է 25 280 000 ՀՀ դրամ և Թվով 1 պայմանագրով նախատեսվել է 173 994 720 ՀՀ դրամի ներդրում, որի վերաբերյալ ներկայացվել է փաստաթղթեր, սակայն պահանջվել է լրացուցիչ փաստաթղթեր։ Թվով 1 պայմանագրով ստանձնել են 311 724 000 ՀՀ դրամի ներդրումային պարտավորություն, սակայն դեռևս չի ներկայացրել, քանի որ առկա է ժամկետներ։

 Թվով 1 անհատույց օգտագործման պայմանագրով նախատեսված է եղել 520 000 ՀՀ դրամ, որի փոխարեն կատարվել է 830 000 ՀՀ դրամ։ Թվով 1 պայմանագրով նախատեսվել է 20 000 000 ՀՀ դրամ, որի վերաբերյալ դեռևս չի ներկայացվել փաստաթղթեր առկա են ժամկետներ։

2024 թվականին գնորդների կողմից ստանձնել են 2 302 705 720 դրամի ներդրումային պարտավորություն, որի փոխարեն կատարվել է 1 449 050 451 ՀՀ դրամի չափով (2023 թվականին կատարվել է 953 464.3 հազ. դրամի ներդրումային պարտավորություն), սակայն ամբողջական ներդրումային պարտավորությունների կատարման վերջնական տեղեկատվությունը կներկայացվի ամբողջական փաստաթղթերը ներկայացնելուց և ուսումնասիրելուց հետո։

**6. Կոմիտեի կողմից և ընդդեմ Կոմիտեի ներկայացված հայցադիմումները**

Հաշվետու ժամանակահատվածում Կոմիտեն իրականացրել է պետական գույքի կառավարման բոլոր գործարքներով ստանձնած պայմանագրային պարտավորությունների պատշաճ կատարման հսկողությունը: Այս ոլորտում Կոմիտեի գործունեությունը կապված է նաև դատարաններում որպես հայցվոր և պատասխանող հանդես գալու հետ:

Հաշվետու ժամանակահատվածում՝ Կոմիտեի կողմից նախապատրաստվել և դատական ատյաններ է ներկայացվել՝ 1 սնանկության պահանջ, սնանկ ճանաչելու մասին 1 դիմում, 34 հայցադիմում (2023 թվականի ընթացքում՝ 21), 2 հայցադիմումի պատասխան (2023 թվականի ընթացքում՝ 2), 16 գրավոր առարկություն (2023 թվականի ընթացքում՝ 10), 5 վերաքննիչ բողոք (2023 թվականի ընթացքում՝ 12), 7 վերաքննիչ բողոքի պատասխան (2023 թվականի ընթացքում՝ 2), 4 վճռաբեկ բողոք (2023 թվականի ընթացքում՝ 4)։

Դատական ատյաններում քննվող քաղաքացիական, քրեական, վարչական և սնանկության գործերով ապահովվել է դատական ներկայացուցչություն, ապահովվել է մասնակցություն Հարկադիր կատարումն ապահովող ծառայությունում հարուցված կատարողական գործողությունների արդյունքում իրականացված վտարման աշխատանքներին, մասնակցություն է ապահովել պետական սեփականություն հանդիսացող տարածքների ներխուժումը այլ անձանց կողմից վերացնելու նպատակով ՀՀ ոստիկանության ձեռնարկվելիք միջոցառումներին, մասնակցություն է ապահովվել ՀՀ գլխավոր դատախազությունում, ՀՀ ոստիկանության քրեական ոստիկանությունում, ինչպես նաև հարուցված քրեական գործերով վարույթն իրականացնող նախաքննական մարմիններում (ՀՀ հակակոռուպցիոն և քննչական կոմիտեներում)։

Հաշվետու ժամանակահատվածում իրականացվել է 4 ծառայողական քննություն (2023 թվականի ընթացքում՝ 2)։

**7. Կոմիտեի ենթակայության «Գույքի գնահատման և աճուրդի կենտրոն» ՊՈԱԿ-ի կողմից իրականացված աշխատանքները.**

Հաշվետու ժամանակահատվածում «Գույքի գնահատման և աճուրդի կենտրոն» ՊՈԱԿ-ի կողմից իրականացվել են հետևյալ աճուրդների կազմակերպման աշխատանքները. 278 միավոր շարժական գույքի (տրանսպորտային միջոց) աճուրդի կազմակերպում, որից կայացել է 206 միավորը, 633 միավոր այլ շարժական գույքի աճուրդի կազմակերպում, որից կայացել է 102 միավորը, 21 միավոր անշարժ գույքի աճուրդի կազմակերպում, որից կայացել է 6 միավորը, 47 տարածքի վարձակալության իրավունքի տրամադրման նպատակով աճուրդի կազմակերպում, որից կայացել է 43 միավորը, 151 միավոր այլ շարժական գույքի պայմանագրային հիմունքներով աճուրդի կազմակերպում, որից կայացել է 38 միավորը, 85 միավոր շարժական գույքի (տրանսպորտային միջոց) պայմանագրային հիմունքներով աճուրդի կազմակերպում, որից կայացել է 27 միավորը, 10 միավոր անշարժ գույքի պայմանագրային հիմունքներով աճուրդի կազմակերպում, որը չի կայացել, 15 տարածքի վարձակալության իրավունքի տրամադրման նպատակով պայմանագրային հիմունքներով աճուրդի կազմակերպում, որից կայացել է 2 միավորը։

ՊՈԱԿ-ի կողմից կատարվել են Կոմիտեին ամրացված Երևան քաղաքում, ՀՀ Արագածոտնի, ՀՀ Արարատի, ՀՀ Արմավիրի, ՀՀ Կոտայքի, ՀՀ Շիրակի, ՀՀ Տավուշի, ՀՀ Գեղարքունիքի և ՀՀ Լոռու մարզերւմ գտնվող 312 միավոր անշարժ գույքի գույքագրման և պետական գույքի էլեկտրոնային հաշվառման համակարգ 174 անշարժ գույքի մուտքագրման աշխատանքներ։

ՊՈԱԿ-ի կողմից իրականացվել է 605 շարժական գույքի պահառություն, ընդունվել է պահառության 158 միավոր տրանսպորտային միջոց, պահառությունից հանվել է (հանձնվել է գնորդներին կամ կազմակերպություններին) 153 տրանսպորտային միջոց։

ՊՈԱԿ-ի կողմից իրականացվել են հետևյալ սպասարկման աշխատանքները՝

- ոչ կառավարական շենքերում 9,422․78 քառ.մ մակերեսի, Կառավարական 2-րդ շենքում 31,747 քառ.մ մակերեսի, Կառավարական 3-րդ շենքում` 30,897 քառ.մ մակերեսի, Նալբանդյան 28 շենքում` 2,187.8 քառ.մ մակերեսի, կնքվել են սպասարկման ծառայությունների մատուցման 6 պայմանագրեր և լուծվել սպասարկման ծառայությունների մատուցման 23 պայմանագրեր:

**8. «Կարեն Դեմիրճյանի անվան մարզահամերգային համալիր» ՓԲԸ-ի կողմից կատարված աշխատանքները**

Հաշվետու ժամանակահատվածում «Կարեն Դեմիրճյանի անվան մարզահամերգային համալիր» ՓԲԸ-ում (այսուհետ՝ ՓԲԸ) անցկացվել է 120 միջոցառում (այդ թվում՝ համերգներ, փառատոններ, ցուցահանդեսներ և այլ միջոցառումներ), անցկացվել է ամուսնության հանդիսավոր գրանցման 126 արարողակարգ։ Հաշվետու ժամանակահատվածում ՓԲԸ-ի կողմից կազմակերպվել է ՀՀ Զինված ուժերի կազմավորման 32-րդ ամսյակին նվիրված միջոցառումը, անցկացվել են 2024թ․ ապրիլ-մայիս ամիսներին մարզահամերգային համալիրում ՈՒԵՖԱ-ի ֆուտբոլի չեմպիոնների լիգայի եզրափակիչ հանդիպումները, հուլիս-օգոստոս ամիսներին ՀՀ կրթության, գիտության, մշակույթի և սպորտի նախարարության աջակցությամբ ՓԲԸ-ն իրականացրել է Շառլ Ազնավուրի ծննդյան 100-ամյակին նվիրված Դիլիջան և Կապան քաղաքներում հոբելյանական միջոցառումներ և կառույցի պահպանմանն ուղղված, ձեռնարկատիրական գործունեությանը միտված այլ աշխատանքներ։

ՓԲԸ-ի ընդհանուր հաշվարկային ֆինանսական մուտքերը կազմել են 2,425,289․4 հազ.դրամ (ներառյալ վարկ՝ 1,343,651․1 հազ.դրամ), այդ թվում՝ պետության կողմից տրամադրվող պահպանության դրամաշնորհի շրջանակներում՝ 182,104.9 հազ.դրամ, Կարողությունների Զարգացման դրամաշնորհ (ՈՒԵՖԱ-ի ֆուտզալի մրցաշար)՝ 97, 909․3 հազ․ Կարողությունների Զարգացման դրամաշնորհ՝ 28, 800 հազ․ դրամ։ Ձեռնարկատիրական ֆինանսական մուտքերը կազմել են 772,824․1 հազ. դրամ։

ՓԲԸ-ի ֆինանսական ելքերը կազմել են 1,055,419․0 հազ.դրամ: Ծախսերի հիմնական մասն ուղղվել է ՄՀՀ կառույցի պահպանմանը, ՀՀ ՊՆ պատվերով՝ ՀՀ Զինված ուժերի կազմավորման 32-րդ ամսյակին նվիրված միջոցառման կազմակերպմանը և ՀՀ ԿԳՄՍ նախարարության աջակցությամբ Շառլ Ազնավուրի ծննդյան 100-ամյակին նվիրված միջոցառման իրականացմանը։

Կոմունալ ծառայությունների գծով ծախսը (էլեկտրաէներգիա, գազամատակարարում, ջրամատակարարում, կապ) կազմել է 143,839.7 հազ.դրամ, պահնորդական ծառայության գծով ծախս՝ 22,806․6 հազ.դրամ, հարկերի գծով ծախս՝ 224,213 հազ.դրամ, աշխատավարձի գծով՝ 193,829.3 հազ. դրամ, այլ ծախսեր (միջոցառումների կազմակերպմանն ուղղված ծախս, ընթացիկ նորոգման ծախս և այլ)՝ 290,889.9 հազ. դրամ։

**9. Պետական գույքի մասնավորեցումից, օտարումից և վարձակալությունից ստացված միջոցներ**

2024 թվականի ընթացքում՝

**Պետական գույքի (այդ թվում նաև հողի) օտարումից** ստացված միջոցները կազմել են 17,197,009.4 հազ.դրամ կամ 2023թ.-ի նույն ժամանակահատվածի 10,638,138.8 հազ.դրամի համեմատ աճը կազմում է 61.65 %, որից՝ ՀՀ պետական բյուջե է մուտքագրվել 15,759,752.3 հազ.դրամ կամ 2023թ.-ի նույն ժամանակահատվածի 9,467,474.8 հազ.դրամի համեմատ աճել է 66.46 %-ով, իսկ համապատասխան համայնքային բյուջեներ՝ 1,437,257.2 հազ.դրամ կամ 2023թ.-ի նույն ժամանակահատվածի 1,170,664.0 հազ.դրամի համեմատ աճել է 22.77 %-ով:

**Պետական գույքի մասնավորեցումից** ստացված միջոցները կազմել են 321,688.9 հազ.դրամ կամ 2023թ.-ի նույն ժամանակահատվածի 3,790,321.6 հազ.դրամի համեմատ նվազել է 91.51 %-ով, որից՝ ՀՀ պետական բյուջե է փոխանցվել 226,971.2 հազ.դրամ կամ 2023թ.-ի նույն ժամանակահատվածի 2,673,596.6 հազ.դրամի համեմատ նվազել է 91.51 %-ով, իսկ համապատասխան համայնքային բյուջե՝ 94,717.7 հազ.դրամ կամ 2023թ.-ի նույն ժամանակահատվածի 1,116,725.0 հազ.դրամի համեմատ նվազել է 91.52 %-ով:

**Պետական գույքի վարձակալությունից** փաստացի ՀՀ պետական բյուջե է մուտքագրվել 798,074.4հազ.դրամ կամ 2023թ.-ի նույն ժամանակահատվածի 673,351.4 հազ.դրամի համեմատ աճել է 18.52 %-ով:

ՀՀ պետական սեփականություն հանդիսացող շենքերի և շինությունների տանիքներին ու ձեղնահարկերում **կապի սարքավորումների տեղակայման և սպասարկման պայմանագրերից** փաստացի հավաքագրվել է 313,512.1 հազ. դրամ կամ 2023թ.-ի նույն ժամանակահատվածի 288,985.3 հազ.դրամի համեմատ աճել է 8.49 %-ով, որից՝ 70,407.9 հազ.դրամը մուտքագրվել է ՀՀ պետական բյուջե (այդ թվում՝ այլ կառավարչական հիմնարկների արտաբյուջեներ) կամ 2023թ.-ի նույն ժամանակահատվածի 74,820.1 հազ.դրամի համեմատ նվազել է 5.90 %-ով, համապատասխան ՊՈԱԿ-ների բյուջեներ՝ 240,031.0 հազ. դրամ կամ 2023թ.-ի նույն ժամանակահատվածի 214,165.3 հազ.դրամի համեմատ աճել է 12.08 %-ով:

**Ամփոփում.** վերը նշված ուղղություններով ստացված դրամական միջոցները կազմել են 18,630,284.8 հազ.դրամ, որից ՀՀ պետական բյուջե է փոխանցվել 16,855,205.8 հազ.դրամ։ (2023 թվականին նշված ուղղություններով ստացված դրամական միջոցները կազմել են 15,390,797․2 հազ.դրամ, որից ՀՀ պետական բյուջե է փոխանցվել 12,889,242․9 հազ.դրամ)։

**10. Օրենսդրության բարելավումներ և բարեփոխումներ**

Հաշվետու ժամանակահատվածում՝ Կոմիտեի կողմից մշակվել և օրենսդրությամբ սահմանված կարգով ընդունվել են.

- 2024 թվականի մարտի 20-ին ընդունվել է ««Պետական գույքի մասնավորեցման 2017-2020 թվականների ծրագրի մասին» օրենքում փոփոխություն կատարելու մասին» ՀՕ-135-Ն օրենքը, որով «Արտակարգ իրավիճակների օդանավակայան» ՓԲԸ-ն հանվել է «Պետական գույքի մասնավորեցման 2017-2020 թվականների ծրագրի մասին» ՀՀ օրենքի մաս կազմող՝ «2017-2020 թվականներին մասնավորեցման առաջարկվող պետական բաժնեմաս ունեցող ընկերությունների, մասնավորեցման օբյեկտների (այդ թվում` մասնավորեցման նախորդ ծրագրերում ընդգրկված)» ցանկից:

*-* 2024 թվականի սեպտեմբերի 10-ին ընդունվել է «Պետական գույքի մասնավորեցման 2017-2020 թվականների ծրագրի կատարման 2023 թվականի տարեկան հաշվետվությունը հաստատելու մասին» ՀՕ-333-Ն օրենքը։

- 2024 թվականի հունվարի 11-ին ընդունվել է «Բնակելի տարածքներ նվիրելու մասին մասին ՀՀ կառավարության N 40-Ա որոշումը, որով առաջարկվում է նվիրատվությամբ տրամադրել 5 բնակելի տարածք (5 ընտանիք, 12 անձ):

- 2024 թվականի հունվարի 25-ին ընդունվել է «Հայաստանի Հանրապետության կառավարության 2005 թվականի ապրիլի 28-ի N 562-Ն որոշման մեջ փոփոխություններ և լրացումներ կատարելու մասին» ՀՀ կառավարության N 109-Ն որոշումը։

- 2024 թվականի հունվարի 25-ին ընդունվել է «Հայաստանի Հանրապետության կառավարության 2023 թվականի ապրիլի 21-ի N 595-Ն որոշման մեջ փոփոխություններ և լրացումներ կատարելու մասին» ՀՀ կառավարության N 119-Ն որոշումը։

- 2024 թվականի փետրվարի 1-ին ընդունվել է 1988-1992 թվականներին Ադրբեջանի Հանրապետությունից բռնագաղթված և Հայաստանի Հանրապետության քաղաքացիություն ստացած անձանց կողմից զբաղեցրած բնակելի տարածքները սեփականաշնորհելու մասին ՀՀ կառավարության N 158-Ա որոշումը, որով առաջարկվում է սեփականաշնորհման տրամադրել 6 բնակելի տարածք (5 ընտանիք, 10 անձ):

- 2024 թվականի փետրվարի 8-ին ընդունվել է «Պետական գույքի կառավարման 2024-2026 թվականների ծրագիրը հաստատելու մասին» ՀՀ կառավարության N 199-Լ որոշումը։

- 2024 թվականի ապրլի 18-ին ընդունվել է «Հայաստանի Հանրապետության կառավարության 2021 թվականի ապրիլի 15-ի N 587-Ն որոշման մեջ լրացումներ և փոփոխություններ կատարելու մասին» ՀՀ կառավարության N 540-Ն որոշումը։

- 2024 թվականի ապրլի 25-ին ընդունվել է «Հայաստանի Հանրապետության կառավարության 1998 թվականի հունիսի 25-ի N 387 որոշման մեջ փոփոխություններ կատարելու մասին» ՀՀ կառավարության N 573-Ն որոշումը։

-2024 թվականի մայիսի 23-ին ընդունվել է «Պետական գույքի կառավարման 2021-2023 թվականների ծրագրի կատարման 2023 թվականի տարեկան հաշվետվությունը հաստատելու մասին» ՀՀ կառավարության N 770-Ա որոշումը։

- 2024 թվականի հունիսի 20-ին ընդունվել է«Հայաստանի Հանրապետության կառավարության 2021 թվականի ապրիլի 15-ի N 587-Ն որոշման մեջ լրացումներ և փոփոխություններ կատարելու մասին» ՀՀ կառավարության N 935-Ն որոշումը։

- 2024 թվականի հուլիսի 4-ին ընդունվել է «Բնակելի տարածքներ նվիրելու մասին մասին ՀՀ կառավարության N 1048-Ա որոշումը, որով առաջարկվում է նվիրատվությամբ տրամադրել 5 բնակելի տարածք (5 ընտանիք, 7 անձ):

- 2024 թվականի հուլիսի 11-ին ընդունվել է «Հայաստանի Հանրապետության կառավարության 2006 թվականի հունվարի 26-ի N 346-Ն որոշման մեջ փոփոխություններ կատարելու մասին» ՀՀ կառավարության N 1091-Ն որոշումը։

- 2024 թվականի օգոստոսի 15-ին ընդունվել է «Հայաստանի Հանրապետության կառավարության 2023 թվականի ապրիլի 21-ի N 595-Ն որոշման մեջ փոփոխություն և լրացում կատարելու մասին» ՀՀ կառավարության N 1289-Ն որոշումը։

- 2024 թվականի հոկտեմբերի 3-ին ընդունվել է «Հայաստանի Հանրապետության կառավարության 2023 թվականի նոյեմբերի 30-ի N 2102-Ն որոշման մեջ փոփոխություններ և լրացում կատարելու մասին» ՀՀ կառավարության N 1568-Ն որոշումը։

- 2024 թվականի դեկտեմբերի 19-ին ՀՀ կառավարության կողմից ընդունվել է «Պետական սեփականություն հանդիսացող գույքի նվիրատվության և նվիրաբերության ու պետական, բյուջետային հիմնարկների տնօրինության տակ գտնվող հանրակացարանային բնակելի տարածքների նվիրատվության և հանրակացարանային բնակարանային ֆոնդի սեփականաշնորհման կարգերը հաստատելու և Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին նվեր ընդունելու լիազորություններ վերապահելու մասին» N 2037-Ն որոշումը:

 Հաշվետու ժամանակահատվածում՝ Կոմիտեի կողմից մշակվել և օրենսդրությամբ սահմանված կարգով շրջանառության մեջ են դրվել.

- ««Պետական գույքի մասնավորեցման 2017-2020 թվականների ծրագրի մասին» օրենքում լրացում կատարելու մասին» օրենքի նախագիծը, որով նախատեսվում է ՀՀ կառավարության 2023 թվականի օգոստոսի 17-ի թիվ 1404-Ա որոշմամբ ստեղծված «Ռիփաբլիք Պլազա» փակ բաժնետիրական ընկերությունն ընդգրկել մասնավորեցման ցանկում:

- «Պետական գույքի վարձակալության տրամադրման և վարձավճարների հաշվարկման կարգը հաստատելու ու ՀՀ կառավարության 2020 թվականի հունիսի 4-ի թիվ 914-Ն որոշումն ուժը կորցրած ճանաչելու մասին» ՀՀ կառավարության որոշման նախագիծը։

-««Պետական ոչ առևտրային կազմակերպությունների մասին» օրենքում փոփոխություններ կատարելու մասին», ««Գնահատման գործունեության մասին» օրենքում լրացում կատարելու մասին», «Հիմնադրամների մասին» օրենքում փոփոխություն կատարելու մասին», ««Հայաստանի Հանրապետության բյուջետային համակարգի մասին» օրենքում լրացումներ կատարելու մասին», ««Կառավարչական իրավահարաբերությունների կարգավորման մասին» օրենքում փոփոխություններ և լրացումներ կատարելու մասին» և ««Բաժնետիրական ընկերությունների մասին» օրենքում փոփոխություն կատարելու մասին» օրենքների նախագծերի փաթեթը։

- «ՀՀ կառավարության 2007 թվականի փետրվարի 8-ի N134-Ն որոշման մեջ փոփոխություններ կատարելու մասին», «ՀՀ կառավարության 2010 թվականի փետրվարի 18-ի N146-Ն որոշման մեջ փոփոխություններ կատարելու մասին» և «ՀՀ կառավարության 2007 թվականի ապրիլի 5-ի N484-Ն որոշման մեջ փոփոխություն կատարելու մասին» ՀՀ կառավարության որոշման նախագծերը։

- «Մինչև 50 տոկոս պետական մասնակցությամբ առևտրային կազմակերպություններում պետական բաժնեմասի կառավարման՝ պետության կողմից լիազորված ներկայացուցիչների ընտրության մրցույթի անցկացման, պետական մասնակցությամբ առևտրային կազմակերպություններում պետական բաժնեմասի կառավարման՝ պետության կողմից լիազորված ներկայացուցիչների, վերստուգող հանձնաժողովի անդամի աշխատանքների գնահատման կարգը, պետական մասնակցությամբ առևտրային կազմակերպություններում՝ պետության կողմից լիազորված ներկայացուցիչների հետ կնքվող աշխատանքային օրինակելի պայմանագիրը և պետական մասնակցությամբ առևտրային կազմակերպություններում՝ պետության կողմից լիազորված ներկայացուցիչների, վերստուգող հանձնաժողովի անդամի աշխատանքների գնահատման համար անհրաժեշտ հաշվետվության օրինակելի ձևը հաստատելու մասին» ՀՀ կառավարության որոշման նախագիծը։

Հաշվետու ժամանակահատվածում մշակվել և օրենսդրությամբ սահմանված կարգով ՀՀ վարչապետի աշխատակազմի քննարկմանն են ներկայացվել հետևյալ իրավական ակտերը՝

- «Պետական գույքի կառավարման մասին» նոր օրենքի և հարակից օրենքների նախագծերը։

- ««Հայաստանի Հանրապետության հողային օրենսգրքում փոփոխություններ և լրացումներ կատարելու մասին», ««Պետական գույքի կառավարման մասին» օրենքում փոփոխություններ կատարելու մասին», «Հայաստանի Հանրապետության վարչատարածքային բաժանման մասին» օրենքում փոփոխություն և լրացում կատարելու մասին», ««Տեղական ինքնակառավարման մասին» օրենքում լրացում կատարեելու մասին», «Երևան  քաղաքում  տեղական  ինքնակառավարման  մասին»  օրենքում լրացում  կատարելու  մասին» և «Հայաստանի Հանրապետության բյուջետային համակարգի մասին» օրենքում լրացումներ կատարելու մասին» օրենքների նախագծերը։

- Հայաստանի Հանրապետության վարչապետի 2018 թվականի հունիսի 11-ի N 706-Ա որոշման մեջ փոփոխություն կատարելու մասին ՀՀ վարչապետի որոշման նախագիծը։

Հաշվետու ժամանակահատվածում.

- 2024 թվականի փետրվարի 2-ին հաստատվել է Կոմիտեի նախագահի N 51-Ա հրամանը,

- 2024 թվականի փետրվարի 8-ին հաստատվել է Կոմիտեի նախագահի N 62-Ա հրամանը,

- 2024 թվականի փետրվարի 16-ին հաստատվել է Կոմիտեի նախագահի N 76-Ա հրամանը,

- 2024 թվականի մարտի 12-ին հաստատվել է Կոմիտեի նախագահի N 96-Ա հրամանը,

- 2024 թվականի մարտի 26-ին հաստատվել է Կոմիտեի նախագահի N 105-Ա հրամանը,

- 2024 թվականի մարտի 28-ին հաստատվել է Կոմիտեի նախագահի N 112-Ա հրամանը,

- 2024 թվականի ապրիլի 1-ին հաստատվել է Կոմիտեի նախագահի N 115-Ա հրամանը,

- 2024 թվականի ապրիլի 26-ին հաստատվել է Կոմիտեի նախագահի N 142-Ա հրամանը։

- 2024 թվականի սեպտեմբերի 27-ին հաստատվել է Կոմիտեի նախագահի N 303-Ա հրամանը։

-2024 թվականի դեկտեմբերի 4-ին հաստատվել է Կոմիտեի նախագահի N 387-Ա հրամանը։

- 2024 թվականի դեկտեմբերի 13-ին հաստատվել է Կոմիտեի նախագահի N 399-Ա հրամանը։

- 2024 թվականի դեկտեմբերի 25-ին հաստատվել է Կոմիտեի նախագահի N 420-Ա հրամանը։

- Մշակվել է «Պետական գույքի հանձնման-ընդունման աշխատանքները կանոնակարգելու, պետական գույքի կառավարման կոմիտեի հաշվեկշռում հաշվառված գույքի հանձնման և կոմիտեի հաշվեկշիռ գույքի ընդունման նպատակով գույքի հանձնման-ընդունման հանձնաժողով ստեղծելու և հանձնաժողովի անհատական կազմը հաստատելու մասին» Պետական գույքի կառավարման կոմիտեի նախագահի հրամանի նախագիծը։

- Կազմվել է Կոմիտեի 2024 թվականի առաջին կիսամյակի գործունեության վերաբերյալ հաշվետվությունը: